Vhiki ra Vuyimbeleri bya Afrika Dzonga i pfhumba ra lembe na lembe leri khomiwaka eku heleni ka Mhawuri, pfhumba ro hlanganela exikarhi ka Ndzawulo na Huvo ya Vutshila bya Rixaka (NAC). Vhiki ra Vuyimbeleri ra 2002 a ri tlangeriwile ku suka hi ti 24 ta Mhawuri ku fika 31 ta Mhawuri. Nkhuvo wu kondleteriwile no simekiwa hi nkwama wa Music Industry Development Initiative (MIDI) naswona hi xona xiyenge lexikulukumba xo hluvukisa vumaki bya vuyimbeleri lebyi kandziyisiwaka na lebyi yimbeleriwaka entshungwini bya Afrika Dzonga hi ku tirhisa vuhaxi. Hi nkarhi wa Vhiki ra Vuyimbeleri bya SA vuhaxi byo hlaya byi engeterile nhlayo ya vuyimbeleri bya vayimbeleri va Afrika Dzonga, byi nyika vayimbeleri va laha kaya masungulo yo xavisa vuyimbeleri bya vona na mbuyelo hi xivumbeko xa timali leti kumekaka loko va xavisile vuyimbeleri bya vona. Nkhuvo wa 2002 a wu kongomisa eka vuyimbeleri lebyi endleriwaka ntshungu, ku tumbuluxa mintirho ya vayimbeleri, vathekiniki na mabindzu yanwana laya fanaka?